open-index/open-wikipedia-markdown huggingface dataset:
Siinain pommi-iskut 2004

Siinailla Egyptissä tehtiin 7. lokakuuta 2004 kolme autopommi-iskua, joissa menehtyi yhteensä 34 ihmistä ja noin 170 loukkaantui. Ensimmäinen iskuista tapahtui Tabassa ja kaksi myöhempää Ras al-Shitanissa. Ensimmäisen iskun kohteena oli Taban Hilton -hotelli, jonka koko julkisivu romahti tuon autopommin aiheuttaman räjähdyksen voimasta. Tässä iskussa 31 ihmistä menetti henkensä. Näiden kahden Ras al-Shitanissa tapahtuneen pommi-iskun kohteina olivat ravintola ja leirintäalue. Tässä ensimmäisessä iskussa menehtyi kolme ihmistä. Toisessa ei tullut ihmisuhreja.

## Iskun uhrien kansallisuudet
Bergianska trädgården

**Bergianska trädgården** on kasvitieteellinen puutarha Tukholman Norra Djurgårdenin kaupunginosassa. Se sijaitsee Frescatin alueella Brunnsvikenin rannalla. Puutarhaa hallinnoivat yhdessä Ruotsin kuninkaallinen tiedeakatemia ja läheinen Tukholman yliopisto.

Puutarha sai alkunsa Bengt ja Peter Jonas Bergius -nimisten veljesten 1700-luvun puolivälissä perustamasta Bergielund-nimisestä puutarhasta, jonka kuninkaallinen tiedeakatemia otti haltuunsa heidän kuoltuaan. Puutarhaa ylläpitämään perustettiin vuonna 1791 Bergianin säätiö. P. J. Bergiuksen testamenttilahjoituksella puutarhan johtajalle perustettiin oma professuuri, ja siitä alkaen johtajasta on käytetty nimitystä ”professori Bergianus”. Ensimmäinen kyseisen viran hoitaja oli Olof Swartz. Puutarha sijaitsi alun perin lähempänä Tukholman keskustaa nykyisen Vasastanin kaupunginosan alueella Vasaparkenin puiston pohjoispuolella, mutta se siirrettiin vuonna 1885 kaupunkirakentamisen tieltä Frescatiin. Puutarhassa on nykyään kaksi suurta kasvihuonetta, vuonna 1900 rakennettu Victoria-kasvihuone ja 1995 valmistunut Edvard Anderssonin kasvihuone.

## Lähteet

## Aiheesta muualla

*Puutarhan kotisivu
FS Tornade (1925)

**Tornade** oli Ranskan laivaston 1925 vesille laskettu Bourrasque-luokan hävittäjä toisessa maailmansodassa.

## Valmistus

Alus tilattiin Bordeaux'sta Chantiers Dyle & Bacalanilta, missä köli laskettiin 25. huhtikuuta 1923. Alus laskettiin vesille 12. maaliskuuta 1925 ja otettiin palvelukseen 10. toukokuuta 1928.

## Palvelus
Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella.

Liittoutuneiden aloittaessa maihinnousun Pohjois-Afrikkaan alus oli Oraniin sijoitetussa 7. hävittäjäviirikössä, jonka muuta alukset olivat *[[FS Tramontane (1924)|Tramontane]]* ja *[[FS Typhon (1924)|Typhon]]*. Viirikön pyrkiessä 8. marraskuuta 1942 torjumaan maihinnousua risteilijä *[[HMS Aurora (12)|HMS Aurora]]* upotti *Tornaden*.

## Lähteet
*
*

### Viitteet
Tarhatrumpettiköynnös

**Tarhatrumpettiköynnös** (*Campsis* × *tagliabuana*) on trumpettiköynnösten sukuun kuuluva laji. Se on isotrumpettiköynnöksen ja pikkutrumpettiköynnöksen risteytys. Jokaisen lehden sivulla on 7–11 lehdykkää. Kukkien värisävy vaihtelee oranssinpunaisen ja punaisen välillä. Kukinta-aika kestää heinäkuulta elokuulle. Kasvi menestyy aurinkoisella tai puolivarjoisella kasvupaikalla. Se kestää melko hyvin kuivuutta, mutta kastelun on hyvä olla säännöllistä. Tarhatrumpettiköynnöstä käytetään koristekasvina maisemapuutarhoissa, ja talojen seinustojen lisäksi se sopii esimerkiksi aitauksiin ja puutarhamajoihin.

## Lähteet

## Aiheesta muualla
* https://www.rhs.org.uk/Plants/97959/Trumpet-creeper-Madame-Gaden/Details 
* http://davesgarden.com/guides/pf/go/57002
Forgotten Horror

**Forgotten Horror** on suomalainen blackened death metal -yhtye, joka perustettiin Kuopiossa vuonna 2004. Yhtyeen kaikki jäsenet toimivat myös death metal -yhtye Deathchainissa.

Yhtye solmi levytyssopimuksen Woodcut Recordsin kanssa keväällä 2011, ja esikoisalbumi julkaistiin 2. syyskuuta 2011.

## Jäsenet
* Cult – laulu, kitara (2004–)
* Kassara – rummut (2006–)

### Entiset jäsenet
* Corpse – bassokitara (2007–2014)

## Diskografia
* 
* 
* 

## Lähteet

## Aiheesta muualla
*
WarioWare: Snapped!

**WarioWare: Snapped!** on Nintendon julkaisema toimintapeli Nintendo DS:lle. Peli julkaistiin alun perin Japanissa 24. joulukuuta 2008. Peli on viides osa *[[WarioWare]]*-pelisarjaa. Pelissä pitää suorittaa tehtäviä hyödyntäen Nintendo DSi:n sisäkameraa.

## Lähteet

## Aiheesta muualla

*Virallinen sivusto
Labyrintti (vuoden 2014 elokuva)

**Labyrintti** () on vuonna 2014 ensi-iltansa saanut Wes Ballin ohjaama yhdysvaltalainen toimintatrilleri. Elokuva perustuu James Dashnerin vuonna 2007 julkaistuun romaaniin *[[Maze Runner – Labyrintti]]*. Elokuvan pääosissa ovat Dylan O’Brien, Kaya Scodelario, Thomas Sangster, Ki Hong Lee ja Will Poulter.

*Labyrintti* sai ensi-iltansa Yhdysvalloissa 19. syyskuuta 2014 ja Suomessa 24. lokakuuta 2014. Elokuvan jatko-osa *[[Labyrintti – Aavikkokokeet]]* sai ensi-iltansa syksyllä 2015. Elokuvasarjan kolmas osa, *[[Labyrintti – Tappava lääke]]*, sai ensi-iltansa alkuvuodesta 2018.

## Näyttelijät

## Lähteet

## Aiheesta muualla
* 
*
John Elis Zidbäck

**John Elis "Nisse" Zidbäck** (2. toukokuuta 1875 Sääksmäki – 8. heinäkuuta 1956 Helsinki) oli suomalainen toimittaja.

Zidbäckin vanhemmat olivat varatuomari Axel Gabriel Zidbäck (1845–1879) ja Hulda Maria Aina Grahn (1846–1884). Hän pääsi ylioppilaaksi Hämeenlinnan normaalilyseosta 1895, suoritti rautateiden virkatutkinnon ja oli sitten vuodesta 1899 valtion rautateiden palveluksessa Hämeenlinnan ja Tampereen asemilla. Aktivistien toiminnassa mukana ollut Zidbäck osallistui Voimaliiton aseiden salakuljetukseen ja joutui syytteeseen valtiopetoksen valmistelusta. Tämän vuoksi hän joutui eroamaan 1906 rautateiden palveluksesta.

Zidbäck oli sitten Tampereen Sanomain toimittajana ja toimitussihteerinä 1905–1913, Laatokka-lehden ja Sortavalan Sanomain päätoimittajana 1913–1915 sekä Tampereen Sanomain päätoimittajana 1915–1919. Hän osallistui Viron vapaussotaan 1919 sotakirjeenvaihtajana seuraten pääasiallisesti Pohjan Poikain liikkeitä. Hänelle myönnettiin Viron vapauden risti ja Eestin vapaussodan muistomitali. Zidbäck oli sitten talvikauden 1919–1920 Saksassa ja syksyllä 1921 hän matkusti Amerikkaan tutustuakseen sikäläisten suomalaisten oloihin ja elämään.

Zidbäck toimi Maaseudun Sanomain päätoimittajana 1921–1922, Kotimaisen Työn Liiton apulaisjohtajana 1922–1923, Kauppalehden toimitussihteerinä 1923–1924, Suomen Tietotoimiston toimitussihteerinä 1924–1927 sekä viimeksi ennen eläkkeelle jäämistään Helsingin Sanomain toimituksessa 1927–1950. Zidbäck toimi 1920-luvulla myös Suomen Suojelusliiton keskustoimikunnan asiamiehenä.

Zidbäck toimi Helsingin Sanomalehtimiesyhdistyksen puheenjohtajana ja Nuorsuomalaisen Sanomalehtimiesyhdistyksen puheenjohtajana sekä oli jäsenenä Suomen Sanomalehtimiesten Liiton hallituksessa. Zidbäck harrasti musiikkia ja oli muun muassa mukana Laulu-Miesten matkoilla.

Zidbäck oli naimisissa vuodesta 1899 kansakoulunopettaja Matilda Koljosen (1870–1961) kanssa.

## Teoksia
* *Laulu-miehet : juhlajulkaisu 1914-1924* ; kirj. John Zidbäck, Artur Siegberg ja Kalle Kulo. Laulu-miehet, Helsinki 1924
* *Helsingfors grafiska klubb : 10-års festpublikation 1925-1935* ; historiken författad av J. E. Zidbäck. Helsingfors grafiska klubb, Helsingfors 1935
* *Suomen kirjanpainajia ja graafikkoja - Finska boktryckare och grafiker*. Helsingin graafillinen klubi, 1938
* *Helsingin graafillinen klubi : juhlajulkaisu*. Helsingin graafillinen klubi, Helsinki 1945

## Lähteet
* Aikalaiskirja 1934 (Projekt Runeberg)
* Aulis Zidbeck  : Zidbeck-suku, Genos 48(1977), s. 33–50 
* 

## Viitteet

## Aiheesta muualla
* J. E. Zidbäck : Sortavala - Raja-Karjalan henkisen elämän keskus, Helsingin Sanomat, 29.06.1935, nro 170, s. 4, Kansalliskirjaston digitaaliset aineistot
* J. E. Zidbäck : Hämeenlinnan kaupunki 300 vuotta, Helsingin Sanomat, 15.01.1939, nro 13, s. 33, Kansalliskirjaston digitaaliset aineistot
* J. E. Zidbäck : Suomalaiset Viron vapaussodassa, Helsingin Sanomat, 22.01.1939, nro 20, s. 33, Kansalliskirjaston digitaaliset aineistot
* Juttuja juttujen tekijöistä. Neljän kokeneen lehtimiehen "elämäntarinoita", Seura, 14.06.1939, nro 24, s. 14, Kansalliskirjaston digitaaliset aineistot
Suomen Suojelusliitto

**Suomen Suojelusliitto** () oli suomalainen vuonna 1923 perustettu kommunismin vastainen järjestö, joka kuului vuodesta 1924 alkaen jäsenenä Genevessä perustettuun Kansainväliseen antikommunistiseen liittoon (*Entente internationale contre la III:e internationale*). Suomen Suojelusliitto toimi vuoteen 1944 saakka, joskin aktiivisimmillaan se oli 1920-luvulla ja 1930-luvun alussa.

Liiton perustivat senaattorit Heikki Renvall ja Kaarlo Castrén sekä professorit Bernhard Wuolle ja Onni Tarjanne. Perustamissopimuksen ensimmäiset allekirjoittajat olivat C. G. E. Mannerheim ja P. E. Svinhufvud. Liitto harjoitti kommunisminvastaista valistustoimintaa ja jakoi muun muassa lehdistötiedotteita. Liiton oman arvion mukaan vuonna 1924 Suomessa julkaistuista kommunismia käsittelevistä lehtiartikkeleista pääosa oli sen laatimia. Se teki yhteistyötä Etsivän Keskuspoliisin kanssa. Molemmat vaativat julkaistuissa artikkeleissaan koko vasemmistolaisen työväenliikkeen lakkauttamista Suomessa, mitä perusteltiin sillä, että kyse oli Moskovasta ohjatusta, yhteiskuntajärjestyksen tuhoamiseen tähtäävästä toiminnasta.

Suomen Suojelusliitto julkaisi 1929–1931 *Suomen suojelusliitto* ja *Valkoinen vartio*-nimisiä kuukausijulkaisuja.

## Lähteet
* Pieni Tietosanakirja IV. San Remo - Öölanti. Otava 1928
*Rislakki, Jukka: Erittäin salainen. Vakoilu Suomessa. LOVE KIRJAT 1982. .
Tyson Barrie

**Tyson Barrie** (s. 26. heinäkuuta 1991 Victoria, Brittiläinen Kolumbia, Kanada) on kanadalainen jääkiekkopuolustaja, joka pelaa NHL-joukkue Calgary Flamesissä. Hän laukoo oikealta.

Barrie voitti WHL-sarjan mestaruuden Kelowna Rockets -joukkueessa 2009. Hän aloitti NHL-uransa Colorado Avalanchessa kaudella 2011–2012. Kolmella ensimmäisellä kaudellaan hän pelasi myös AHL-seura Lake Erie Monstersissa. Kaudella 2014–2015 hän teki Coloradossa 53 tehopistettä.

Barrie saavutti alle 20-vuotiaiden MM-hopeaa 2011. Hän kuului maailmanmestaruuden voittaneeseen Kanadan maajoukkueeseen Tšekissä 2015. Hän teki kisoissa yhden maalin ja antoi viisi maalisyöttöä.

Colorado kauppasi Barrien kaupattiin Alexander Kerfootin kanssa Toronto Maple Leafsiin kesällä 2019. Vaihdossa Colorado sai Nazem Kadrin ja Calle Rosenin.

Lokakuussa 2020 Barrie teki vapaana agenttina Edmonton Oilersin kanssa yksivuotisen ja 3,75 miljoonan dollarin arvoisen sopimuksen.

Heinäkuussa 2021 Barrie solmi kolmen vuoden ja arvoltaan 13,5 miljoonan dollarin jatkosopimuksen Oilersin kanssa.

Maaliskuussa 2023 Oilers kauppasi Barrien, Reid Schaeferin, ensimmäisen kierroksen varausvuoron vuoden 2023 varaustilaisuudessa ja neljännen kierroksen varausvuoron vuoden 2024 varaustilaisuudessa Nashville Predatorsiin vaihdossa Mattias Ekholmiin ja kuudennen kierroksen varausvuoroon vuoden 2023 varaustilaisuudessa.

Syyskuussa 2024 Barrie siirtyi tryout-sopimuksella Calgary Flamesiin. Lokakuussa Barrie solmi Flamesin kanssa vuoden mittaisen ja 1,25 miljoonan dollarin arvoisen sopimuksen.

## Lähteet
Testamentti (televisiosarja)

**Testamentti** (*The Brothers*) on BBC:n tuottama television draamasarja, jota esitettiin vuodesta 1972 vuoteen 1976 yhteensä lähes sadan jakson verran myös Suomen televisiossa.

## Juoni

Sarjan juoni kietoutuu Hammondin perheen riitoihin siitä, mihin suuntaan perheen kuljetusyritystä pitäisi kehittää vahvan perustajahahmon Robert Hammondin kuoltua. Vanhin poika Edward (aluksi Glyn Owen, sittemmin Patrick O'Connell) valmistautuu ottamaan yhtiön vastuulleen, mutta kuuleekin että isä on testamentannut yhtä suuret osuudet myös hänen kahdelle veljelleen – tylsälle kirjanpitäjä Brianille (Richard Easton) ja vastavalmistuneelle Davidille (Robin Chadwick) – ja vieläpä hänen rakastajalleen ja sihteerilleen Jennifer Kingsleylle (Jennifer Wilson). Juonikuviot rakentuvat yrityksen kansainvälistymissuunnitelmien, perhekiistojen sekä Edwardin ja Jenniferin parisuhteen ympärille.

Muita vahvoja henkilöhahmoja sarjassa ovat perheen leskeksi jäänyt vanha äiti Mary (Jean Anderson), Brianin suorapuheinen vaimo Ann (Hilary Tindall) sekä Jill, Davidin tyttöystävä ja sittemmin vaimo (Gabrielle Drake). Sarjan myöhempien tuotantokausien hahmoja ovat 1980-luvun juppiaikoja enteilevä nuori liikenero Paul Merroney (Colin Baker), hänen sihteerinsä ja sittemmin vaimonsa April Winter (Liza Goddard) sekä Jane Maxwell (Kate O'Mara), lentorahtiyrityksen kovaotteinen johtaja. Työnjohtaja Billin hahmo (Derek Benfield) kuvasti 1970-luvun demokratisoituvaa työelämää nousemalla yhtiön hallitukseen.

Sarjan luoja ja tuottaja Gerard Glaister tuotti myöhemmin myös *[[Colditz (televisiosarja)|Colditz]]*- ja *[[Maanalainen armeija]]* -sarjoja.

## Vastaanotto
*Helsingin Sanomien* Jukka Kajava näki sarjan parin ensimmäisen jakson kiinnostavimpana asiana ammattitaitoiset näyttelijät, mutta itse sarjan hän kirjoitti toistavan monien muiden kaavaa: toiset henkilöhahmot ovat sympaattisia, toiset epäsympaattisia, ilman että edes avattaisiin miksi he ovat sellaisia. Näiden vastakohtien törmäämistä katsojat sitten viritetään ihmettelemään kuukausiksi ja vuosiksi.

## Lähteet

## Aiheesta muualla
* ''Testamentti'' TV Cream -sivustolla (englanniksi)
Kleofas Immanuel Nordlund

**Kleofas Immanuel Nordlund** (23. tammikuuta 1849 Marttila – 25. syyskuuta 1883 Helsinki) oli evankeliseen herätysliikkeeseen kuulunut suomalainen pastori. Hänen isänsä oli pappi Karl Isak Nordlund, joka kuoli mielenterveydellisistä ongelmistä kärsineenä Seilin sairaalasaarella vuonna 1853. Nordlund toimi yhteisenä kirkkoherran sijaisena Pyhäjärven ja Käkisalmen seurakunnissa, sekä vuodesta 1877 kuolemaansa saakka Virolais-lättiläisen sotilasseurakunnan saarnaajana Helsingissä. 

Nordlund osallistui vuonna 1878 Suomen Luterilaisen Evankeliumiyhdistyksen kustantamien tunnustuskirjojen suomentamiseen, sekä käänsi ja sanoitti hengellisiä lauluja. Niitä on mukana muun muassa evankelisen herätysliikkeen laulukirjassa *[[Siionin kannel]]*.

*Siionin kanteleessa* on kolme Nordlundin kirjoittamaa laulua:
* 106 Kun kasteen sain, niin Jeesus puki (säv. Vesa Erkkilä 1996)
* 318 Oi, minkä onnen autuuden (säv. Siionin kannel ja Sionsharpan 1874)
* 479 Mun kanteleeni kauniimmin (säv. toisinto kansansävelmästä, laulun 318 4. säkeistö)

Laulukirjassa *Viisikielinen* on kaksi Nordlundin laulua:
* 177 Oi minkä onnen, autuuden 
* 403 Mun kanteleeni kauniimmin 

*[[Hengellisiä lauluja ja virsiä]]*-kirjassa ovat Nordlundin laulut:
* 295 Oi minkä onnen, autuuden 
* 550 Mun kanteleeni kauniimmin

*[[Hengellinen laulukirja]]*- kirjassa Nordlundin laulut:
* 300 Oi, minkä onnen, autuuden
* 620 Mun kanteleeni kauniimmin

## Kirjallisuutta
*

## Lähteet
Kyösti Roth

**Kyösti Roth** (2. tammikuuta 1954 Helsinki – 22. lokakuuta 2025) oli suomalainen muusikko, säveltäjä ja sanoittaja. Hän vaikutti muun muassa Syksyn sävelen kaksi kertaa 1990-luvulla voittaneessa Pelimannet-duossa, Tsiibenes Jank -yhtyeessä sekä hengellisessä lauluyhtyeessä Freidiba Boodos, jonka perustajajäseniin Roth kuului 1970-luvun lopulla. Roth sävelsi, sanoitti ja sovitti yli  levytettyä kappaletta ja oli mukana yli 80 eri artistin levyillä.

Roth tunnetaan myös ihmisoikeusaktivistina, joka toimi muun muassa Suomeen saapuneiden Itä-Euroopan romanikerjäläisten parissa. Rothille myönnettiin valtion ylimääräinen taiteilijaeläke vuonna 2021.

Vuonna 2022 Roth ilmoitti sairastavansa keuhkoahtaumaa. Hän kuoli 71-vuotiaana lokakuussa 2025.

## Lähteet
.5: The Gray Chapter

**.5: The Gray Chapter** on Slipknotin 21. lokakuuta 2014 julkaistu musiikkialbumi. Albumin nimi on muunnelma yhtyeen edesmenneestä basistista Paul Graysta, jonka muistoa kunnioittaen albumi on tehty.

*.5: The Gray Chapter* on Slipknotin ensimmäinen studioalbumi ilman perustajajäseniä basisti Paul Grayta ja rumpali Joey Jordisonia. Gray kuoli vuonna 2010 ja Jordison erotettiin yhtyeestä vuoden 2013 lopussa. Albumi on myös yhtyeen viimeinen, jolla on mukana lyömäsoittaja Chris Fehn ennen kuin hänet erotettiin bändistä rahariitojen vuoksi maaliskuussa 2019.

Sekä Grayta paikannut kiertuebasisti Donnie Steele että hänen lopullinen seuraajansa Alessandro Venturella soittavat levyllä bassoa, mutta tarkempaa tietoa kappaleista joilla he soittavat ei ole annettu. Venturellan lisäksi rumpali Jay Weinberg esiintyy levyllä ensimmäistä kertaa.

Albumin kansikuvan on toteuttanut M. Shawn Crahan. Kappaleista "The Negative One", "The Devil In I" ja "Killpop" kuvattiin musiikkivideot.

## Kappaleet

## Kokoonpano
* #0 Sid Wilson – levysoittimet
* #3 Chris Fehn – perkussiot, taustalaulu
* #4 Jim Root – kitara, basso
* #5 Craig Jones – samplet, koskettimet
* #6 Shawn Crahan – perkussiot, taustalaulu, rummut kappaleissa "Goodbye" ja "If Rain Is What You Want", laulu kappaleessa "Be Prepared For Hell"
* #7 Mick Thomson – kitara, basso
* #8 Corey Taylor – laulu, basso raidalla "Goodbye"
* Alessandro Venturella – basso osassa kappaleita
* Jay Weinberg – rummut
* Donnie Steele – basso osassa kappaleita

## Arviot
* 
* 
* Imperiumi: 9-/10
* 
* 
* 
* 
* 
*V2.fi: 

## Lähteet
The Devil in I

**The Devil in I** on Slipknotin kappale yhtyeen viidenneltä albumilta .5: The Gray Chapter. Se julkaistiin singlenä 24. elokuuta 2014.

## Musiikkivideon juoni
Musiikkivideo kuvastaa paljolti itsemurhaa. Musiikkivideolla näkyvät punaisiin huntuihin pukeutuneet ihmiset kuvastavat tunnetiloja, jotka ovat niin hirveitä, että ne saavat ihmisen tappamaan itsensä. Yhtyeen DJ, Sid Wilson syö itseään, kunnes kuolee verenhukkaan. Yhtyeen kitaristi Mick Thomson repii kasvonsa irti ja kuolee myös verenhukkaan. Yhtyeen uudet jäsenet, rumpali Jay Weinberg ja basisti Alessandro Venturella puukotetaan verisesti kuoliaiksi.Yhtyeen laulaja Corey Taylor, sekä yhtyeen soolokitaristi James Root räjäyttävät itsensä. Yhtyeen kosketinsoittaja Craig Jones syöttää itsensä nälkäiselle koiralle ja yhtyeen toinen perkussionisti Chris Fehn ruokkii itsensä nälkäisille linnuille. Lopuksi vielä Shawn Crahan hirttää ja polttaa itsensä kuoliaaksi.

## Lähteet
Soi kiitos

**Soi kiitos** on vuonna 2009 julkaistu Sakari Kukon neljäs sooloalbumi, joka musiikillisesti on jatkoa hänen kahdelle edelliselle hengellisiä sävellyksiä sisältäneelle soololevylleen. Albumi sisältää niistä poiketen ekumenisesti eri kristillisten kirkkojen ja yhteisöjen musiikkia.  

*Soi kiitos* koostuu kahdesta osasta, joista ensimmäiset viisi kappaletta on äänitetty keväällä 2007 Kuhmon kirkossa ja loput studiossa vuonna 2008. Kukko ja Kuhmon kirkon urkuja soittava Samuli Mikkonen esiintyvät ensimmäisen osan kappaleilla duona. Samalla tavalla piti alun perin toteuttaa jo vuoden 2001 levy *[[Virret (Sakari Kukon albumi)|Virret]]*, mutta lopulta sen kokoonpanossa oli mukana myös basisti ja rumpali. Studiossa äänitetty materiaali edustavaa tyyliltään enemmän maailmanmusiikkia ja osalla kappaleista laulaa englanniksi filippiiniläinen laulaja Sheila Surban.
    
## Muusikot
*Sakari Kukko – saksofoni, huilu, piano, kantele, laulu
*Samuli Mikkonen – urut
*Sheila Surban – laulu

## Kappaleet
#  (säv. Leevi Madetoja)
#  (koraalitoisinto Karjalasta)
#  (säv. Dmitri Bortnjanski)
#  (koraalitoisinto Savosta)
#  (säv. tuntematon)
#  (säv. Kreeta Haapasalo, san. Kleofas Immanuel Nordlund ja Sheila Surban)
#  (säv. Erkki Hermasvuori)
#  (säv. Kyösti Roth)
#  (säv. Reino Alho, san. Marja-Terttu Tolamo)
#  (säv. Martin J. Nystrom, san. Psalmi 42)
#  (säv. Dan Schutte)
#  (englantilainen kansanlaulu)
#  (säv. Eeli Kivinen)

## Lähteet
*Soi kiitos Fono-äänitetietokanta

### Viitteet
The Sessions

**The Sessions** on vuonna 2012 ensi-iltansa saanut Ben Lewinin ohjaama ja käsikirjoittama draamaelokuva. Se perustuu Mark O’Brienin artikkeliin kaulasta alaspäin halvaantuneesta runoilijamiehestä, joka palkkaa seksiterapeutin menettääkseen neitsyytensä. O’Brienia näyttelee John Hawkes ja hänen terapeuttiaan Helen Hunt.

Elokuva sai ensi-iltansa Sundancen elokuvajuhlilla vuonna 2012. Suomessa ensi-ilta oli 4. tammikuuta 2013.

Helen Hunt sai roolisuorituksestaan parhaan naissivuosan Oscar-ehdokkuuden.

## Näyttelijät

## Aiheesta muualla
* 
*
Ranskalaiset toisen maailmansodan hävittäjät

**Ranskalaiset toisen maailmansodan hävittäjät** antaa yleiskuvan Ranskan laivaston hävittäjistä ja niiden toiminnasta toisessa maailmansodassa.

Toisen maailmansodan alkaessa Ranskan laivastolla oli palveluksessa 71 hävittäjää, joiden lisäksi rakenteilla oli 27. Hävittäjiä oli kahta tyyppiä eli pieniä ( ja suuria (). Chacal-luokka oli ensimmäinen kuudesta suurten hävittäjien luokasta, joiden alukset oli suunniteltu upottamaan vastustajan risteilijät suuremman nopeutensa ja torpedojensa avulla. Lisäksi alukset kykenivät tykistöllään pitämään loitolla vastustajan hävittäjät. 1920-luvulla valmistetut pienet hävittäjät olivat hitaita ja niiden merikelpoisuus osoittautui heikoksi. Kahden ensimmäisen luokan nopeus oli ainoastaan 28–29 solmua, mikä ei mahdollistanut Dunkerque- ja Richelieu-luokkien nopeiden taistelulaivojen suojaamista. Le Hardi -luokan nopeudeksi määritettiin siten 37 solmua.

Suuriin hävittäjiin keskittyminen ja niiden pitkät valmistusajat aiheuttivat Ranskan laivaston hävittäjien lukumääräisen laskun. Italian kuninkaallisen laivaston aiheuttaman uhan torjumiseksi vuonna 1933 valmistettiin kolmetoista 600 tonnin La Melpoméne -luokan torpedovenettä, joiden suunnittelu perustui Italian laivaston torpedoveneisiin. Koosta ja nopeudesta johtuen ne kuitenkin tulee luokitella joko keveiksi hävittäjiksi tai saattuehävittäjiksi.

## Suuret hävittäjät
Suuria hävittäjiä () oli syyskuussa 1939 palveluksessa yhteensä 37 kappaletta
* 6 Chacal-luokka
*6 Guépard-luokka
*6 Aigle-luokka
*6 Vauquelin-luokka
*6 Fantasque-luokka
*2 Mogador-luokka ja lisäksi tilattuna 4

## Hävittäjät
Hävittäjiä () oli syyskuussa 1939 yhteensä palveluksessa 34 kappaletta 
*12 Bourrasque-luokka
*14 Adroit-luokka
*Hardi-luokka rakenteilla 12

## Torpedoveneet
Torpedoveneitä oli syyskuussa 1939 yhteensä palveluksessa 13 kappaletta ja rakenteilla 5.
*13 La Melpomène -luokka
*Fier-luokka 5 valmisteilla

## Lähteet
*
*

### Viitteet
Gwitšinin kieli

**Gwitšin** on Pohjois-Amerikan gwich’in-intiaanien puhuma uhanalainen athabasca-kieli. Sitä puhuu äidinkielenä 250 ihmistä Kanadassa ja 150 Alaskassa. Gwitšinillä on virallisen kielen asema Kanadan Luoteisterritorioiden provinssissa sekä Alaskassa, Yhdysvalloissa.

Oman kielen käyttö on vähenemässä etenkin nuorten gwichinien keskuudessa. Suurin osa gwich’in-lapsista puhuu äidinkielenään englantia.

## Lähteet
Kirkon parlamentti

**Kirkon parlamentti: Suomen kirkolliskokousten historia 1876–1976** on Helsingin yliopiston kanslerin Mikko Juvan kirjoittama teos Suomen evankelis-luterilaisen kirkon ylimmän sisäisen päätöksentekoelimen, kirkolliskokouksen, historiasta.

Kirja käsittelee 21:tä varsinaista kirkolliskokousta, jotka kokoontuivat ensin kymmenen vuoden ja vuodesta 1893 lähtien viiden vuoden välein, sekä näiden kokousten väliin sijoittuvia ylimääräisiä kirkolliskokouksia. Lisäksi Juva käsittelee lyhyesti vuoden 1974 kirkolliskokousuudistuksen jälkeistä aikaa. Tuolloin kirkolliskokous alkoi kokoontua kahdesti vuodessa.

Kirjahankkeen taustalla oli vuoden 1963 kirkolliskokouksen päätös, mutta alun perin laajaksi aiottu teos supistui Juvan siirryttyä Helsingin yliopiston Suomen ja Skandinavian kirkkohistorian professorin virasta yliopiston hallintotehtäviin. Kymmenen ensimmäisen kirkolliskokouksen osalta teos pohjautuu Juvan oppilaiden laatimiin pro gradu -tutkielmiin.

*[[Teologinen Aikakauskirja|Teologiseen Aikakauskirjaan]]* teoksen arvioinut Samuli Pentikäinen luonnehti kirjaa linjakkaasti kirjoitetuksi yleiskatsaukseksi, jossa kirkolliskokouksen aikahistoriallinen sidonnaisuus on näkyvillä. Toisaalta hän jäi kaipaamaan tarkempaa asiahakemistoa ja keskeisimpien uudistushankkeiden tiivistettyä kronologista esitystä teoksen loppuun. Mikkelin piispa Kalevi Toiviainen tulkitsi kirjan nimen viittaavan siihen, miten pahasti konsiilin idea oli unohtunut ja hämärtynyt Suomen evankelis-luterilaisessa kirkolliskokouksessa.

Kirkolliskokouksen historia sai jatkoa vuonna 2014, jolloin ilmestyi teologian tohtori Jaakko Olavi Antilan kirjoittama historiateos *[[Kansankirkko ristipaineessa|Kansankirkko ristipaineessa: Suomen luterilainen kirkolliskokous 1974–2011]]*.

## Lähteet
Bembéré Tama

**Bembéré Tama** on maalaiskunta Moptin alueen Youwaroun piirissä Malissa. Sen keskuskylä Dogo sijaitsee Nigerjoen tulva-alueella 30 kilometriä Youwarousta lounaaseen. Kunnassa on 8&nbsp;200 asukasta (vuonna 2009).

Bembéré Taman kunnan pinta-ala on 664 neliökilometriä. Se rajoittuu pohjoisessa Youwaroun piirin Farimakén ja Youwaroun, idässä Déboyen, etelässä Moptin piirin Dialloubén ja lännessä Ténenkoun piirin Togoré-Coumbén kuntiin. Seutu kuuluu Sahelin vyöhykkeeseen. Kunnan läpi virtaa Nigerin haarajoki Diaka.

Kuntaan kuuluu kymmenen kylää. Asukkaat ovat etupäässä fulbeja, bozoja, somonoja, markoja ja bambaroita. Vallitseva uskonto on islam.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi ja durra. Kotieläimiä ovat naudat, lampaat, vuohet, aasit ja siipikarja. Kalaa viedään myytäväksi Moptiin. Lisäksi harjoitetaan käsityöammatteja ja kaupankäyntiä. Dogossa pidetään viikoittaiset markkinat.

Liikenne perustuu etupäässä vesiteihin. Maayhteydet ovat käyttökelpoisia vain osan vuodesta. Palveluihin kuuluu kolme alakoulua. Terveyspalvelut sijaitsevat Youwaroussa.

## Lähteet
ADX

**ADX** voi tarkoittaa seuraavia:

* ADX, äänitetiedostojen formaatti
* ADX Florence, oik. *The United States Penitentiary Administrative Maximum Facility Florence*, yhdysvaltalainen liittovaltion vankila Coloradossa
* ADX, ranskalainen speed- ja thrash metal-yhtye Pariisista,
Grebo

**Grebo** on nimitys joukolle Liberian kaakkoisosassa puhuttuja kru-kieliä. Grebo voidaan jakaa viideksi erilliseksi kieleksi, mutta yhden kielen sisälläkin murteiden väliset erot ovat huomattavia. Grebolle läheistä sukua ovat Norsunluurannikolla puhutut krumen-kielet.

ISO 639-3 -standardissa grebo on määritelty makrokieleksi, jonka alle kuuluu viisi kieltä: pohjoisgrebo, gboloongrebo, etelägrebo, keskigrebo ja barclayvillengrebo.

## Lähteet
Taidekoulu Estradi

**Taidekoulu Estradi** on Lappeenrannan Leirissä toimiva rytmimusiikin, sirkustaiteen ja teatteritaiteen perusopetusta antava oppilatos. Koulun taustalla ovat Sirkus Tuikku (perustettu vuonna 1989), Nuorisoteatteri (1996) ja Bändikoulu (1997), jotka yhdistyivät vuonna 2005. Ennen yhdistymistään ryhmillä oli vuosina 2002–2004 yhteinen EU-rahoitteinen TAIKO-projekti. Estradi sai opetus- ja kulttuuriministeriön Lapsenpäivä-palkinnon vuonna 2013.

Estradia ylläpitää Etelä-Karjalan Estradi ry. Estradilla on rehtori, vararehtori ja musiikki-, sirkus- ja teatteriopettajat. Estradi sijaitsee varsinaisesti Lappeenrannassa, mutta ryhmiä on myös Joutsenossa. Koko Estradin yhteinen syysnäytös järjestetään kaupungintalon Lappeenranta-salissa ja kevätnäytös Estradilla. Estradi ja Sirkus Finlandia tekevät yhteistyötä.

Estradin opetussuunnitelma on opetusministeriön hyväksymä ja toiminta siten valtionosuuden piirissä. Koulun budjetti on noin 600&nbsp;000 euroa, josta valtion tuki kattaa viidesosan ja kaupungin kuudesosan.

Taidekoulun Estradin sirkus-, teatteri- ja musiikkilinjoilla tarjotaan lapsille ja nuorille taiteen laajan oppimäärän mukaista taiteen perusopetusta vähintään 1300 tuntia. Tämä jakautuu perus- ja syventäviin opintoihin. Perusopintoihin sisältyy 500 ja syventäviin opintoihin 800 tuntia. Opetusta järjestetään myös aikuisille. 

## Lähteet

## Aiheesta muualla
* Taidekoulu Estradi
Commerce de Bordeaux (1785)

**Commerce de Bordeaux** oli Ranskan laivaston Téméraire-luokan 74-tykkinen linjalaiva.

## Valmistus

*Vaisseau No. 1*  tilattiin 1784 Toulonin telakalta, missä köli laskettiin syyskuussa 1784. Alus laskettiin vesille 15. syyskuuta 1785 ja  nimettiin 23. tammikuuta 1786 *Commerce de Bordeauxiksi*. Alus valmistui vuonna 1786.

## Palvelus
Alus nimettiin *Bonnet Rougeksi* joulukuussa 1793 ja helmikuussa 1794 *Timoléoniksi*. Se osallistui 13. maaliskuuta 1795 Cape Nolin taisteluun..

Alus otti osaa 1.-3. elokuuta 1798 päällikkönään Louis-Léonce Trullet Abukirin taisteluun, jossa sen peräsin vaurioitui *[[Généreux (1785)|Généreux'n]]* törmättyä alukseen. Alus taisteli, kunnes se ajoi 2. elokuuta karille menettäen etumastonsa. Aluksen miehistöstä pääosa pakeni 2.-3. elokuuta välisenä yönä maihin. Alukselle jääneet sytyttivät 3. elokuuta puolilta päivin aluksensa tuleen estääkseen sen joutumisen viholliselle. Alus räjähti pian tämän jälkeen ollen siten viimeinen taisteluun osallistunut ja yhdestoista tuhoutunut  Ranskan laivaston linjalaiva.

## Lähteet
*
*

### Viitteet
Déboye

**Déboye** on maalaiskunta Moptin alueen Youwaroun piirissä Malissa. Sen keskuskylä Guidio-Sare sijaitsee Nigerjoen muodostaman Débojärven pohjoisrannalla 20 kilometriä Youwarousta itään. Kunnassa on 21&nbsp;800 asukasta (vuonna 2009).

Déboyen kunnan pinta-ala on 1&nbsp;012 neliökilometriä. Se rajoittuu lännessä Youwaroun piirin Bembéré Taman ja Youwaroun, pohjoisessa Dirman, idässä Moptin piirin Korombanan ja Ouroubé Douddén sekä etelässä Konnan ja Dialloubén kuntiin. Seutu kuuluu Sahelin vyöhykkeeseen. Nigerin ja Débon lisäksi kunnan alueella sijaitsee Oualadojärvi sekä kymmenkunta Nigerin haarajokea ja kanavaa, jotka ruokkivat kuuttatoista pienempää järveä.

Kuntaan kuuluu 24 kylää ja yksi paimentolaisryhmä. Asukkaat ovat etupäässä bozoja, somonoja, fulbeja ja songhaita.

Paikallisia elinkeinoja ovat maanviljely, karjanhoito, kalastus, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, riisi, durra, maapähkinä, maniokki ja lehmänpapu. Kotieläimiä ovat naudat, lampaat, vuohet, aasit ja siipikarja. Kalaa viedään myytäväksi Moptiin. Guidio-Saressa pidetään viikoittaiset markkinat.

Kunnan palveluihin kuuluvat kolme alakoulua ja terveysasema.

## Lähteet
Soye

**Soye** on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerin ja sen sivujoen Banin välisellä tulva-alueella 35 kilometriä Moptista etelään. Kunnassa on 21&nbsp;200 ja kylässä 2&nbsp;000 asukasta (vuonna 2009).

## Maantiede ja ilmasto
Soyen kunnan pinta-ala on 835 neliökilometriä. Se rajoittuu luoteessa Moptin piirin Ouro Modin ja Koubayen, pohjoisessa Socouran ja koillisessa Sion sekä kaakossa Djennén piiri Fakalan, etelässä Femayen ja Deraryn ja lännessä Kéwan kuntiin. 

Kunta sijaitsee Nigerin sisämaasuiston tulva-alueella. Sen läpi virtaavat Niger ja Bani, jotka muodostavat sadekaudella lukuisia väliaikaisia järviä kuten Dibonti, Diwakou ja Tounké. Tulva-aluetta käytetään maanviljelyyn, jokien ja järvien rantoja laidunmaana. Tulvan yläpuolelle jäävät alueet ovat aroa, jolla kasvaa piikkipensaita ja puita. Seutu kuuluu Sahelin vyöhykkeeseen. Vuotuinen sademäärä on keskimäärin 450 millimetriä.

## Asutus
Kuntaan kuuluu 26 kylää: Dankoussa, Djeme, Doubéna, Koumétaka, Megou, Moupa-kabio, Sahona, Sanguira, Sare-balla, Sare-beydari, Sare-coura, Sare Dina, Sare-heyyre, Sare-ibbe, Seguera, Singa, Songopaouro mayo, Songopa-ouro Hamadi, Soye, Sorguéré, Taga, Teké, Teketia, Tondougou, Toumaye ja Toumoura. Suurimmat kylät ovat Soye ja noin 3&nbsp;000 asukkaan Sahona.

Asukkaat ovat etupäässä fulbeja, bozoja, bambaroita ja markoja. Yleisin kieli on fulani ja vallitseva uskonto islam.

## Liikenne, elinkeinot ja palvelut
Kunnan liikenneyhteydet ovat huonot. Liikennöinti tapahtuu etupäässä maastoautoilla ja veneillä. Muita välineitä ovat hevoskärryt ja moottoripyörät.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (60 % tuotannosta), hirssi (26 %), maissi (13 %), lehmänpapu, maapähkinä, durra, okra ja vihannekset. Kalastusta harjoittavat varsinkin bozot ja somonot, joiden saaliista suuri osaa menee myytäväksi. Myös kaupan ja käsityöammattien merkitys on huomattava. Viljaa, kalaa, karjaa, maitoa ja vihanneksia viedään myytäväksi Sion, Kouakouroun, Moptin, Sofaran ja Somadougoun viikoittaisille markkinoille. Kaupankäyntiä vaikeuttavat tieyhteyksien puuttuminen tulva-aikaan ja pitkä venematka esimerkiksi Moptiin. Teollisuutta ja matkailupalveluja kunnassa ei ole lainkaan.

Kunnassa toimii kolme alakoulua, Soyen yläkoulu, kaksi koulutus- ja kehittämiskeskusta (CED) ja 24 lukutaitokeskusta. Terveyspalvelut käsittävät Soyen terveyskeskuksen, jonka toiminta on henkilökunnan ja tarvikkeiden puutteen takia hyvin heikkoa. Vesihuolto käsittää kaivoja ja porakaivoja, mutta asukkaat joutuvat usein käyttämään saastunutta pintavettä. Muihin palveluihin kuuluu joukko kauppoja, viljavarasto, riisinkuorimakone ja toimimaton mylly.

## Lähteet
* 

### Viitteet
Gusii

**Gusii** on Kenian lounaisosassa puhuttu bantukieli. Sitä puhuu äidinkielenään 2,2 miljoonaa ihmistä.

Gusiin läheisimmät sukukielet ovat kuria, suba ja suba-simbiti.

## Lähteet
Gajon kieli

**Gajo** on Indonesiassa Sumatran saaren pohjoisosassa puhuttu austronesialainen kieli. Sitä puhui vuoden 2000 väestönlaskennassa äidinkielenään  ihmistä.

## Lähteet
Dirma

**Dirma** on maalaiskunta Moptin alueen Youwaroun piirissä Malissa. Sen keskuskylä Ambiri sijaitsee Nigerjoen samannimisen sivuhaaran varrella 15 kilometriä Youwarousta koilliseen. Kunnassa on 8&nbsp;100 asukasta (vuonna 2009).

## Maantiede ja luonto
Dirman kunnan pinta-ala on 699,4 neliökilometriä. Se rajoittuu etelässä Youwaroun piirin Déboyen, lännessä Youwaroun, pohjoisessa Dongon, idässä N’Dodjigun ja kaakossa Moptin piirin Korombanan kuntiin. Alue on kumpuilevaa tasankoa, jolla kohoaa hiekkadyynejä. Sen läpi virtaavat Nigerin sivuhaarat Bara Issa ja Ambiri, jotka muodostavat tulva-aikaan 13 järveä.

Seutu kuuluu kuivuudesta kärsivään Sahelin vyöhykkeeseen. Kasvillisuus on pensas- ja heinäaroa. Kunnassa sijaitsee Euguemin metsänsuojelualue.

## Asutus
Kunta on muodostettu vuonna 1996, jolloin entinen Ambirin arrondissementti jaettiin Dirman ja Dongon kunniksi. Kyliä on 23. Yli tuhannen asukkaan keskuksia ovat Ambirin kyläryhmä ja Bara Issan varrella sijaitseva Modioko. Asukkaista 40 % on fulbeja. Lisäksi on songhaita, bozoja, rimaibeja, markoja ja bambaroita. Vallitseva uskonto on islam.

## Liikenne, elinkeinot ja palvelut
Tärkeimmän liikenneväylän muodostavat vesitiet. Vesiliikennettä haittaa jokien liettyminen ja kaluston puute. Kuivana aikana kuntaan on myös maantieyhteys.

Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, riisi, durra ja maapähkinä. Hirssiä viljellään hiekkadyyneillä (45 % pinta-alasta) ja riisiä tulvatasangolla sekä pienillä keinokastelluilla pelloilla. Kotieläimiä ovat naudat, lampaat, vuohet, aasit, hevoset ja siipikarja. Transhumanssiin perustuvaa karjanhoitoa (85 % karjasta) harjoittavat varsinkin fulbet ja rimaibet. Käsityöläiset kuuluvat erityisiin kastiryhmiin. Bozot ja somonot ovat ammattikalastajia, jotka vievät saaliinsa myytäväksi Moptiin. Ambirissa ja Modiokossa on viikoittaiset toripäivät. Kaupankäynti suuntautuu myös Sahin, Attaran ja Youwaroun markkinoille.

Palveluihin kuuluu neljä alakoulua ja Ambiri Haben terveyskeskus. Yleisimpiä terveysongelmia ovat ripulitaudit, malaria, hengitystieinfektiot ja aliravitsemus. Vesihuoltoa vaikeuttaa kunnan sijainti tulva-alueella.

## Lähteet
Tuttiritari

**Tuttiritari** on näyttelijä Jukka Leistin luoma ja näyttelemä satuhahmo. Ensiesiintymisen tuttiritari sai *[[Huvitutti]]*-ohjelmassa, jossa sitä esitettiin vuosina 1998–2003. Myöhemmin hahmo on esiintynyt omassa *Tuttiritari*-ohjelmassaan, jota esitettiin ensimmäisen kerran vuonna 2007.

Tuttiritarista on tehty myös näytelmä. *Tuttiritari ja lohikäärmeen salaisuus* on Jukka Leistin käsikirjoittama kotimainen seikkailumusikaali. Lisäksi hän on tehnyt näytelmän laulujen sanat ja sävellykset. Näytelmän ensi-ilta oli 8. helmikuuta 2017 Tampereen Teatterissa.

## Rooleissa
* Jukka Leisti - Tuttiritari 
* Liisa Peltonen - Prinsessa Esmeralda 
* Pentti Helin - Kuningas 
* Mikko Rantaniva - Robin Huttunen
* Eeva-Riitta Salo - Haltijakummi 
* Aapo Valinen - Vartija 
* Ville Mononen - Ritari Percival 
* Janne Lonka - Ritari Lancelot 
* Jaakko Väisänen - Kokki 
* Esa Lavikka - Seppä 
* Heli Pitkänen, Milja Leppänen & Pirjo Lammi - Hovinaiset 

## Lähteet
Dongo

**Dongo** on maalaiskunta Moptin alueen Youwaroun piirissä Malissa. Sen keskuskylä Kormou-Marka sijaitsee Nigerjoen sivuhaaran Ambirin varrella 35 kilometriä Youwarousta pohjoiseen. Kunnassa on 11&nbsp;400 asukasta (vuonna 2009).

Dongon kunnan pinta-ala on 338,7 neliökilometriä. Se rajoittuu idässä Youwaroun piirin N’Dodjigun, etelässä Dirman ja lännessä Youwaroun sekä pohjoisessa Timbuktun alueen Niafunkén piirin Soumpin kuntiin. Seutu kuuluu Sahelin vyöhykkeeseen. Sen läpi virtaavat Niger ja Ambiri, jotka tulva-aikaan muodostavat lukuisia järviä. Kunnassa sijaitsevat Sébyn, Farafaran ja Bian metsänsuojelualueet.

Kunta on muodostettu vuonna 1996, jolloin entinen Ambirin arrondissementti jaettiin Dirman ja Dongon kunniksi. Samalla siihen liitettiin osa Youwaroun arrondissementista. Nykyään Dongon kuntaan kuuluu 13 kylää. Asukkaat ovat etupäässä fulbeja ja heidän entisiä orjiaan rimaibeja, songhaita, bozoja, markoja ja bambaroita.

Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, riisi, durra ja maapähkinä. Kalaa viedään myytäväksi Moptiin. Owan kylässä pidetään viikoittaiset markkinat.

Tärkeimmän liikenneväylän muodostavat vesitiet. Palveluihin kuuluu viisi alakoulua sekä koulutus- ja kehittämiskeskus (CED). Terveyspalvelut sijaitsevat naapurikunnissa.

## Lähteet
Euroopan kisat 2015

**Euroopan kisat 2015** olivat ensimmäiset Euroopan kisat ja ne järjestettiin 12.−28. kesäkuuta 2015 Bakussa, Azerbaidžanissa.

Suomen ainoan mitalin, pronssisen toi Marko Kemppainen skeet-ammunnassa.

## Lajit
Kisojen ohjelmassa olivat seuraavat urheilulajit:

*Ammunta
*Beachfutis
*Beachvolley
*Jousiammunta
*Judo
*Karate
*Koripallo (3×3)
*Lentopallo
*Melonta
*Miekkailu
*Nyrkkeily
*Paini
*Pyöräily
**BMX-pyöräily
**Maantiepyöräily
**Maastopyöräily
*Pöytätennis

*Sambo
*Sulkapallo
*Taekwondo
*Triathlon
*Vesilajit
**Uinti
**Uimahypyt
**Taitouinti
**Vesipallo
*Voimistelu
**Aerobic
**Akrobatiavoimistelu
**Rytminen voimistelu
**Telinevoimistelu
**Trampoliinivoimistelu
*Yleisurheilu

## Mitalitaulukko

## Katso myös
*Suomi Euroopan kisoissa 2015

## Lähteet

## Aiheesta muualla

*Baku 2015 – virallinen sivusto
Voltankongolaiset kielet

**Voltankongolaiset kielet** on nigeriläis-kongolaisen kielikunnan atlantinkongolaiseen haaraan kuuluva kieliryhmä, johon kuuluvia kieliä puhutaan pääasiassa Saharan eteläpuolisessa Afrikassa. Yli 1300 kieltä kattava ryhmä on atlantinkongolaisten kielten ylivoimaisesti suurin alaryhmä.

Voltankongolaiset kielet jaetaan edelleen omiin alaryhmiinsä, joihin kuuluvat muun muassa benuenkongolaiset kielet, kru-kielet, kwa-kielet ja gurilaiset kielet. Benuenkongolainen alaryhmä kattaa yli puolet kaikista voltankongolaisista kielistä ja siihen kuuluu muun muassa laaja bantukielten kieliryhmä.

## Lähteet
Gorontalon kieli

**Gorontalo** on Indonesian Gorontalon provinssissa puhuttu austronesialainen kieli. Sitä puhui vuoden 2000 väestönlaskennassa äidinkielenään miljoona ihmistä, mutta kielen puhujamäärä on laskusuunnassa nuorison siirtyessä käyttämään indonesiaa.

## Lähteet
David Rodman

**David Rodman** (s. 10. syyskuuta 1983 Jesenice, Jugoslavia) on slovenialainen jääkiekkoilija, joka edustaa HockeyAllsvenskanissa pelaavaa IK Oskarshamnia. Rodman on pelipaikaltaan laitahyökkääjä. Hän kuuluu myös Slovenian jääkiekkomaajoukkueeseen, jota hän on edustanut monissa maailmanmestaruuskilpailuissa ja vuoden 2014 talviolympialaisissa Sotšissa. Rodmanin isoveli Marcel Rodman on myös jääkiekkoilija ja Slovenian maajoukkuepelaaja. David Rodman on 185 senttimetriä pitkä ja painaa 83 kilogrammaa.

## Lähteet
*
Krotonaldehydi

**Krotonaldehydi** eli **2-butenaali** (C4H6O) on tyydyttymätön aldehydeihin kuuluva orgaaninen yhdiste. Yhdistettä käytetään kemian teollisuudessa laajasti valmistettaessa muita kemikaaleja. Luonnossa krotonaldehydiä esiintyy muun muassa vihreissä pavuissa, soijapavuissa ja rapsin siementen öljyssä.

## Ominaisuudet
Krotonaldehydi on huoneenlämpötilassa väritöntä erittäin pistävänhajuista nestettä. Yhdiste liukenee veteen sekä moniin orgaanisiin liuottimiin kuten alkoholeihin, asetoniin, dietyylieetteriin ja bentseeniin. Sillä esiintyy cis-trans-isomeriaa ja trans-isomeeri on termodynaamisesti stabiilimpi ja noin 95&nbsp;% krotonaldehydistä esiintyy trans-isomeerina. Koska krotonaldehydi sisältää sekä aldehydin että alkeenin funktionaalisen ryhmän, on se erittäin reaktiivista ja kondensoituu helposti dimeeriksi dikrotonaldehydiksi erityisesti happojen ja emästen vaikutuksesta. Krotonaldehydi voidaan pelkistää vedyttämällä ja olosuhteista riippuen tuotteena muodostuu joko butanaalia, butanolia tai krotyylialkoholia. Krotonaldehydi voidaan hapettaa krotonihapoksi. Diels–Alder-reaktioissa yhdiste toimii dienofiilinä.

## Valmistus ja käyttö
Krotonaldehydiä valmistetaan asetaldehydista aldolikondensaatiolla. Emäksisissä olosuhteissa muodostuu ensin aldoliadditiolla 3-hydroksibutanaalia, josta eliminoituu vettä tislattaessa happamista olosuhteista etikkahapon läsnä ollessa. Reaktorissa muodostuu veden ja krotonaldehydin atseotrooppinen seos, josta krotonaldehydi erotetaan. Reaktiossa voidaan käyttää lähtöaineena myös parasetaldehydiä.
:

Tärkeimmät krotonaldehydin käyttökohteet ovat sorbiinihapon ja E-vitamiinin synteesissä tarvittavan 2,3,6-trimetyylihydrokinonin valmistus. Yhdistettä käytetään myös lääkeaineiden, värien, kumien ja hartsien, kumien hapettumisenestoaineiden, korroosionestoaineiden ja nahanparkitusaineiden valmistamiseen. Yhdistettä voidaan käyttää myös metallurgiassa.

## Myrkyllisyys
Krotonaldehydi on myrkyllinen ja voimakkaasti hengitysteitä ja silmiä ärsyttävä yhdiste. Hengitettynä yhdiste aiheuttaa yskää, kurkkukipua ja pistelevää tunnetta kurkussa, päänsärkyä ja huimausta. Yhdiste on lakrymaattori eli aiheuttaa kyynelvuotoa. Iholle ja silmiin joutuessaan aine voi aiheuttaa myös syöpymisvammoja.

## Katso myös
* Akroleiini
* Metakryylialdehydi
* Krotonihappo
* Krotyylialkoholi

## Lähteet
Just Can’t Get Enough

**Just Can’t Get Enough** on yhdysvaltalaisen hip hop-yhtye The Black Eyed Peasin kappale. Kappaleen sanoittivat yhtyeen jäsenet will.i.am, apl.de.ap, Taboo ja Fergie yhdessä Joshua Alvarezin, Stephen Shadowenin, Rodney "Darkchild" Jerkins sekä Julie Frost ja se julkaistiin yhtyeen kuudennelta, The Beginning-studioalbumilta. Sen ilmoitettiin 21. tammikuuta 2011 tulevan olemaan albumin toinen single. Kappale on menestynyt hyvin listoilla, saavuttaen viiden parhaan joukon monissa valtioissa, kuten Australiassa, Kreikassa, Ranskassa, Isossa-Britanniassa ja Yhdysvalloissa. Kappaleeseen liittyvä musiikkivideo kuvattiin Japanissa viikkoa ennen Tōhokun maanjäristyksen ja tsunamin tapahtumista. Kesäkuussa 2011 singleä oltiin digitaalisesti myyty Yhdysvalloissa jo yli 2 400 000 kappaletta.

## Lähteet
Greg Mauldin

**Gregory M. Mauldin** (s. 10. kesäkuuta 1982 Holliston) on yhdysvaltalainen jääkiekkoilija, joka edustaa Sveitsin National League A:ssa pelaavaa Fribourg-Gottéronia. Pelipaikaltaan Mauldin on hyökkääjä. Hän on Columbus Blue Jacketsin seitsemännen kierroksen 199. varaus . Blue Jacketsia Mauldin edusti NHL:ssä vain kuuden pelin verran tekemättä yhtään tehopistettä. NHL:ssä Mauldin on pelannut myös New York Islandersissa (tehot 0+0) ja Colorado Avalanchessa (5+5). Vuonna 2012 Mauldin siirtyi Sveitsin liigan National League A:n Fribourg-Gottéroniin. Kauden 2014–15 Mauldin aloitti hyvin tehden neljässä ensimmäisessä Champions Hockey League-pelissä kahdeksan maalia. Mukaan mahtui muun muassa hattutemppu Eisbären Berliniä vastaan. Mauldin on siitä harvinainen jääkiekkoilija, että hän on tummaihoinen.

## Lähteet
* 
* http://www.mtv.fi/sport/jaakiekko/chl/artikkeli/jenkkihyokkaajalla-valtaisa-maalivire-chl-ssa/4312468
The Time (Dirty Bit)

**The Time (Dirty Bit)** on yhdysvaltalaisen hip hop-yhtye The Black Eyed Peasin kappale heidän kuudennelta, The Beginning -studioalbumiltaan. Kappale julkaistiin albumin johdantosinglenä 5. marraskuuta 2010. Kappaleen kertosäe sisältää samanlaisuuksia vuonna 1987 julkaistussa Dirty Dancing-elokuvassa käytetyn kappaleen "(I've Had) The Time of My Life" kanssa. Kappale on saavuttanut Yhdysvalloissa Billboard Hot 100 -listan neljännen sijan, muodostuen yhtyeen kuudenneksi peräkkäiseksi kymmenen parhaan joukkoon päässeeksi kappaleeksi (heidän edellisen, The E.N.D. -studioalbumin viiden singlen jälkeen) sekä kokonaisuudessaan yhdeksänneksi. Kappale saavutti listan kärjen Australiassa, Itävallassa, Belgiassa, Kanadassa, Saksassa, Italiassa, Espanjassa, Uudessa-Seelannissa sekä Isossa-Britanniassa, samalla kun se pääsi kymmenen parhaan joukkoon monissa muissa Euroopan maissa. Huhtikuussa 2012 kappaleeseen liittyvä musiikkivideo saavutti YouTubessa 200 miljoonan näyttökerran rajan ja siitä tuli yhtyeen kaikkien aikojen katsotuin video. Maailmanlaajuisesti se oli vuoden 2011 kahdeksanneksi myydyin digitaalinen single 7,3 miljoonan kopion myynnillä.

## Lähteet
Tyapin kieli

**Tyap** on Nigerian Kadunan osavaltiossa puhuttu nigeriläis-kongolainen kieli. Sitä puhui SIL Internationalin mukaan äidinkielenään  ihmistä vuonna 1993. Tyapin läheisin sukukieli on jju.

## Lähteet
Giant in My Heart

**Giant in My Heart** on kanadalaisen laulaja-lauluntekijä Kieszan kappale hänen Sound of a Woman -ensialbumiltaan. Sen julkaisi 2014 levy-yhtiö Lokal Legend albumin toisena singlenä. Kappaleen ovat sanoittaneet Kiesza ja Rami Samir Afuni, joista jälkimmäinen myös on tuottanut kappaleen. "Giant in My Heart" on electropop house -kappale, jossa lauletaan falsetissa, ja se sisältää yhdistelmän scat-laulua, jytisevää 808:aa sekä pehmeämpiä synth-led-osuuksia. Sanoituksellisesti kappale kertoo aiheista, jotka liittyvät rakkauden menettämiseen ja jälkimainingeissa eroamiseen.

"Giant in My Heart" sai musiikkikriitikoilta pääosin myönteisen vastaanoton, ja kappaleessa kehuttiin sen yhteneväisyyksiä Kieszan ensisinglen "Hideawayn" kanssa sekä laulajan voimakkaampaa sanojen esittämistä. Kappale oli kaupallinen menestys ja oli Britannian singlelistan neljännellä sijalla. Sitä myytiin ensimmäisellä viikolla 33&nbsp;414 kappaletta. "Giant in My Heart" oli Kieszan toinen peräkkäinen Britanniassa viiden parhaan joukkoon päässyt single, ja se on menestynyt myös Saksassa, jossa se oli heti listan 11. sijalla. Kappaleeseen liittyvä, kappaleen tuottajan Afanin ohjaama musiikkivideo kuvattiin New Yorkissa. Video julkaistiin 1. heinäkuuta 2014, ja se sai muutamilta kriitikoilta myönteisen vastaanoton. Videolla turhautunut miespuolinen toimistotyöntekijä elää kaksoiselämää crossdresserin kanssa. Kiesza on esittänyt "Giant in My Heartin" yhdysvaltalaisessa televisio-ohjelmassa Jimmy Kimmel Live!:ssä, ja kappaleen on levyttänyt myös englantilaislaulaja Florrie.

## Lähteet
No Enemiesz

**No Enemiesz** on kanadalaisen laulaja-lauluntekijä Kieszan kappale *[[Sound of a Woman]]* -esikoisalbumiltaan. Kappaleen julkaisee Lokal Legend Records albumin kolmantena singlenä Britanniassa 10. marraskuuta 2014. Kiesza on sanoittanut "No Enemieszin" sen tuottajan Rami Samir Afunin kanssa. "No Enemiesz" on deep house / eurodance -kappale.

Ennen julkaisuaan kappale on saanut jo pääosin positiivisia vastaanottoja musiikkikriitikoilta, jotka kehuivat kappaleen euforista kertosäettä sekä 1990-lukulaista tuotantoa. Jotkut kehuivat kappaletta laulajan tähän mennessä parhaimmaksi ja vertasivat sitä Robynin ja Kleerupin vuonna 2007 julkaistuun kappaleeseen "With Every Heartbeat". Kiesza on esittänyt kappaleen esiintyessään Britanniassa, Yhdysvalloissa ja Saksassa. Esityksen aikana hän tanssi Madonnan vuonna 1990 julkaistussa kappaleessa "Vogue" käytetyn tanssin kaltaisen vastineen.

## Lähteet
Napse

**Napse** (englanniksi *snap*, *jounce* tai *quirk*) tarkoittaa paikan neljättä aikaderivaattaa.

:\vec s =\frac {d \vec j} {dt}=\frac {d^2 \vec a} {dt^2}=\frac {d^3 \vec v} {dt^3}=\frac {d^4 \vec r} {dt^4}

missä

:\vec s : napse,
:\vec j : nykäys,
:\vec a : kiihtyvyys,
:\vec v : nopeus,
:\vec r : paikka,
:t : aika

Nykäyksen merkitys tunnistetaan yleisesti hissien, junien ja muiden julkisten kulkuneuvojen suunnittelussa, mutta napse on suhteellisen vähän tunnettu. Silläkin on merkitystä koneenosien suunnittelussa, esimerkiksi nokka-akseleissa ja muissa nokkamekanismeissa. Napse on käyttökelpoinen myös ihmisen luonnollista liikehtimistä mallinnettaessa.

## Lähteet